இந்நிலையில், ஹைட்ரோகார்பன் திட்டத்துக்கு எதிராக மீண்டும் நெடுவாசலில் போராட்டம் தீவிரமடைந்து வருகிறது. தூக்குப்போடுதல், முட்டிப்போட்டுப் பிரார்த்தனை, அங்கப் பிரதட்சணம் செய்தல் என விதவிதமாக ஒவ்வொரு நாளும் நூதன போராட்டங்களை நெடுவாசல் மக்கள் நடத்தி வருகின்றனர். இதனிடையே இன்று 20-வது நாளாக போராடி வரும் அவர்கள் மரத்தில் ஏறி போராட்டம் நடத்தினர். மேலும் மரத்தில் ஏறிய இவர்கள் நெடுவாசல் திட்டத்துக்கு எதிராக கோஷங்களை எழுப்பினர். 20 நாளாக போராடி வரும் இவர்களை அரசாங்கம் கண்டுக்கொள்ளத் தவறியுள்ளதாக கிராம மக்கள் குற்றம்சாட்டியுள்ளனர். மேலும் தொடர்ந்து போராட்டம் நடைபெறும் எனவும் நெடுவாசல் மக்கள் கூறியுள்ளனர்.